
Grozījumi Tabakas izstrādājumu, tabakas aizstājējproduktu, augu smēķēšanas produktu, elektronisko smēķēšanas ierīču un to šķidrumu aprites likumā
Izdarīt Tabakas izstrādājumu, tabakas aizstājējproduktu, augu smēķēšanas produktu, elektronisko smēķēšanas ierīču un to šķidrumu aprites likumā (Latvijas Vēstnesis, 2016, 91. nr.; 2018, 253. nr.; 2019, 78. nr.; 2020, 106. nr.; 2023, 99. nr.; 2024, 18. nr.) šādus grozījumus:
1. Papildināt 1. pantu ar 35. punktu šādā redakcijā:
 
· "35) tabakas izstrādājumu un augu smēķēšanas produktu ražošanas iekārtas – iekārtas, vai to patstāvīgās daļas, kas ir konstruētas vai pielāgotas, lai tās izmantotu tikai tabakas izstrādājumu un augu smēķēšanas produktu ražošanai, un ir ražošanas procesa neatņemama sastāvdaļa. Par tabakas izstrādājumu un augu smēķēšanas produktu ražošanas iekārtām šī likuma izpratnē nav uzskatāmas iekārtas, ar kurām tabakas izstrādājumus un augu smēķēšanas produktus fiziska persona izgatavo manuāli pašpatēriņam."
·  
2. 2. pantā:
· papildināt otro daļu ar 5. punktu šādā redakcijā:
· 
· "5) nosacījumus un kārtību tabakas izstrādājumu un augu smēķēšanas produktu ražošanas iekārtu apritei un kontrolei."
3. Papildināt likumu ar 8.1 pantu šādā redakcijā:
 
· "8.1 pants. Tabakas izstrādājumu un augu smēķēšanas produktu ražošanas iekārtu aprite un kontrole
· (1) Visas tabakas izstrādājumu un augu smēķēšanas produktu ražošanas iekārtas faktiskais valdītājs (fiziska vai juridiska persona) reģistrē tabakas izstrādājumu un augu smēķēšanas produktu ražošanas iekārtu reģistrā (turpmāk – iekārtu reģistrs).
· (2) Pārvadātājs (fiziska vai juridiska persona) paziņo iekārtu reģistrā par iekārtām, kuras ieved Latvijā vai kuras pārvieto caur Latvijas teritoriju.
· (3) Latvijā aizliegts saņemt, uzglabāt, izmantot un pārvietot iekārtas, kuras nav reģistrētas iekārtu reģistrā vai par kurām nav paziņots iekārtu reģistrā.
· (4) Ministru kabinets nosaka prasības iekārtu reģistram, nosacījumus un kārtību:
· 1) iekārtu pirmreizējai reģistrācijai, izmaiņu reģistrācijai un izslēgšanai no iekārtu reģistra;
· 2) kādā pārvadātājs iekārtu reģistrā paziņo par iekārtām, kuras ieved Latvijā vai  kuras  pārvieto caur Latvijas teritoriju.
· (5) Šā likuma nosacījumi par reģistrāciju iekārtu reģistrā neattiecas uz tām iekārtām, kas nav reģistrētas iekārtu reģistrā un kuras ir lietiskais pierādījums vai arestētā manta kriminālprocesā, izņemtā manta administratīvo pārkāpumu lietā vai valstij piekritīgā manta.
· (6) Atbildīgā iestāde paziņo iekārtu reģistra turētājam, ja iekārtu reģistrā reģistrēta iekārta kļūst par  lietisko pierādījumu vai arestēto mantu kriminālprocesā, izņemto mantu administratīvā pārkāpuma lietā vai valstij piekritīgo mantu, kā arī par izmaiņām iekārtas statusā.
· (7) Konfiscētās tabakas izstrādājumu un augu smēķēšanas produktu ražošanas iekārtas iznīcina."
4. 12. pantā:
papildināt ar 3.1 daļu šādā redakcijā:
· "(3.1) Valsts ieņēmumu dienests, Valsts policija, pašvaldības policija un Valsts robežsardze kontrolē šā likuma 8.1 pantā  noteikto prasību  izpildi."
papildināt ar desmito daļu šādā redakcijā:
 
· "(10) Valsts ieņēmumu dienests uztur Tabakas izstrādājumu un augu smēķēšanas produktu ražošanas iekārtu reģistru."
·  
5. 14. pantā:
papildināt ar sešpadsmito daļu šādā redakcijā:
· "(16) Par tabakas izstrādājumu un augu smēķēšanas produktu ražošanas iekārtu ievešanu vai pārvietošanu caur Latviju, nepaziņojot iekārtu reģistrā, vai par tādu tabakas izstrādājumu un augu smēķēšanas produktu ražošanas iekārtu saņemšanu,  uzglabāšanu, pārvietošanu un izmantošanu, kuras nav reģistrētas iekārtu reģistrā, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no piecdesmit sešām līdz tūkstoš četrsimt divdesmit naudas soda vienībām."
6. 15. pantā:
izteikt pirmo daļu šādā redakcijā:
 
· "(1) Administratīvā pārkāpuma procesu par šā likuma 14. panta pirmajā, 4.1, piektajā, sestajā, septītajā, astotajā, 8.1, devītajā, desmitajā, trīspadsmitajā, četrpadsmitajā, piecpadsmitajā un sešpadsmitajā daļā minētajiem pārkāpumiem veic Valsts policija vai pašvaldības policija"
·  
izteikt trešo daļu šādā redakcijā:
· "(3) Administratīvā pārkāpuma procesu par šā likuma 14. panta otrajā, trešajā, astotajā, 8.1, divpadsmitajā un sešpadsmitajā daļā minētajiem pārkāpumiem veic Valsts ieņēmumu dienests."
papildināt ar ceturto daļu šādā redakcijā:
 
· "(4) Administratīvā pārkāpuma procesu par šā likuma 14.panta sešpadsmitajā daļā minētajiem pārkāpumiem veic Valsts robežsardze."
7. Papildināt pārejas noteikumus ar 25. punktu šādā redakcijā:
· "25. Ministru kabinets līdz 2026. gada 31. decembrim izdod šā likuma 8.1 panta ceturtajā daļā minētos noteikumus."
Likums stājas spēkā 2027. gada 1. janvārī.

